open-index/open-wikipedia-markdown huggingface dataset:
Diklooriasetoni

**Diklooriasetoni** (C3H4Cl2O) on kloorattuihin ketoneihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä ja tekstiilinkäsittelyssä.

## Ominaisuudet, valmistus ja käyttö
Huoneenlämpötilassa diklooriasetoni on kiteistä ainetta. Yhdiste liukenee kohtalaisesti veteen ja erittäin hyvin muun muassa etanoliin ja dietyylieetteriin. Aine voi ärsyttää silmiä aiheuttaen kyynelvuotoa.

Diklooriasetonia voidaan valmistaa kloorin ja asetonin reaktiolla. Muita tapoja ovat diketeenin klooraus ja muodostuvan 2,4-dikloorimalonyylikloridin vaiheittainen hydrolyysi tai allyylikloridin ja hypokloorihapokkeen reaktiotuotteen hapetus.

Diklooriasetonista valmistetaan muun muassa sitruunahappoa, lääkeaineita ja maatalouskemikaaleja. Sitä käytetään myös tekstiilienkäsittelyissä. Orgaanisessa kemiassa diklooriasetonia käytetään esimerkiksi kolmiatomisten renkaiden synteeseissä ja heterosyklisten yhdisteiden synteeseissä.

## Lähteet
Velkasuhde (kansantalous)

**Velkasuhde** tarkoittaa kansantalouden näkökulmasta julkisen velan suhdetta bruttokansantuotteeseen. Laskentaperiaate perustuu Euroopan yhteisön perustamissopimukseen.

Suomen velkasuhde vuoden 2024 lopussa oli arviolta 82,1 %.

## Velkasuhde Euroopan unionissa
Euroopan unionin jäsenmaat ovat sopineet, että velkasuhde ei saa ylittää 60 prosentin rajaa. Jos raja ylittyy, niin maa joutuu liiallisen alijäämän menettelyyn. Menettely ohjaa maata pienentämään velkasuhdettaan.

### Velkasuhteen hallinta Suomessa
Suomessa velkasuhdetta pyritään pienentämään velkajarrulla. Vuoden 2025 syksyllä velkajarrun käyttöönottoon sitoutuivat vuoden 2023 vaalien eduskuntapuolueet vasemmistoliittoa lukuun ottamatta. Vastaavanlainen velkajarru on käytössä muun muassa Saksassa.

## Lähteet
Into Pyykkö

**Matti Arvo Into Pyykkö** (6. huhtikuuta 1925 Viipuri – (kuoleman julkistamispäivä 12. syyskuuta) 2020 Espoo) oli suomalainen arkkitehti. Hän suunnitteli monia modernistisia julkisia rakennuksia 1950-luvun lopulta alkaen. Hän työskenteli ensin Aallon toimistossa mutta perusti myöhemmin oman arkkitehtitoimiston.

Pyykkö tuli ylioppilaaksi Vaasanrinteen yksityisestä lyseosta vuonna 1943. Arkkitehdiksi hän valmistui vuonna 1950 Teknillisestä korkeakoulusta. Hän työskenteli SOK:n rakennusosaston toimistoarkkitehtina vuosina 1950–1952 ja MKR:n arkkitehtiosaston toimistoarkkitehtina ja toimistopäällikkönä vuosina 1952–1964. Oman arkkitehtitoimiston Pyykkö perusti vuonna 1960.

Pyykön vanhemmat olivat taloustirehtööri ja runoilija Vilho Pyykkö ja Lempi (o.s. Tihverä). Puoliso oli laulajatar Maija Kaarina (o.s. Linna) (1925–2022).

## Suunnittelutöitä
* B-mielisairaala, Halikko, 1959
* Herralan koulu, Ilmajoki, 1960
* Kaivannon sairaala, Kangasala, 1963, purettu 2025
* Kunnallisopisto, nyk. Gustavelund, Tuusula, 1965
* Laajavuoren K-90 mäkihyppytorni. Jyväskylä, 1965
* Ruoveden virastotalo, Ruovesi, 1967
* opiskelija-asuntolat, Rautalammintie 3, Vallila, Helsinki, yhdessä Pentti Lehtiluodon kanssa
* Martinlaakson ostoskeskus, Vantaa, 1970
* kaksi kerrostaloa ja liikerakennus, Kiinteistö Oy Ida Aalbergintie 1, Helsinki, 1970–1971
* piirikunnan virasto, Dithmarschen, Saksan liittotasavalta, 1972–1974
* Pikkolan koulu, Kangasala, 1973–1975
* Karjalatalo, Käpylä, Helsinki, 1974
* Sariolan yhtenäiskoulu, Sahalahti, 1977
* monia terveyskeskuksia, mm. Kangasala, Urjala, Virolahti, Iisalmi, Haaga, Malminkartano

## Kuvagalleria

Kreishaus Dithmarschen Januar 2022-4.jpg|Kreishaus Dithmarschen, Saksan liittotasavalta.
Gustavelund 2023.jpg|Gustavelundin kokoushotelli, Tuusula.
Karjalatalo.JPG|Karjalatalo, Helsinki.
Kaivannon sairaala 2024.jpg|Kaivannon sairaala, Kangasala.


## Lähteet
Campbellin laki

**Campbellin laki** (engl. *Campbell's law*) on sosiaalipsykologi Donald T. Campbellin kehittämä periaate, jonka mukaan määrällisen mittarin käyttö päätöksenteossa johtaa sekä mittarin vääristymiseen että päätöksenteon vääristymiseen. Kun mittarista tulee päätöksenteon perusta, ihmiset alkavat optimoida käyttäytymistään mittarin mukaan todellisen tavoitteen sijaan, mikä vääristää sekä mittaria itseään että niitä prosesseja, joita sen on tarkoitus mitata.
Tunnetuin muotoilu kuuluu: *”Mitä enemmän mitä tahansa määrällistä sosiaalista indikaattoria käytetään yhteiskunnalliseen päätöksentekoon, sitä alttiimpi se on korruptiopaineelle ja sitä taipuvaisempi se on vääristämään ja turmelemaan niitä sosiaalisia prosesseja, joita sen on tarkoitus seurata”*.

Lain ydin ei ole pelkästään mittarin tekninen epätarkkuus, vaan se, että mittarin käytöstä tulee toimijoiden pääasiallinen tavoite. Tämä muuttaa heidän käyttäytymistään ja päätöksiään tavalla, joka voi heikentää alkuperäisen ilmiön laatua – esimerkiksi koulutuksessa oppimisen sijaan keskitytään testi- ja koetuloksiin.
## Tausta
Campbell muotoili periaatteen ensimmäisen kerran vuonna 1976 artikkelissaan, joka käsitteli yhteiskunnallisten muutosten vaikutusten arviointia. Laki liittyy läheisesti Goodhartin lakiin ja Lucasin kritiikkiin.
## Sovelluksia koulutukseen
Campbell kirjoitti vuonna 1976: ”Koetulosmittaukset voivat olla arvokkaita indikaattoreita koulun yleisestä menestyksestä normaalin opetuksen ja yleiseen osaamiseen tähtäävän opetuksen olosuhteissa. Mutta kun koetuloksista tulee opetusprosessin tavoite, ne menettävät arvonsa koulutuksen tilan indikaattoreina ja vääristävät koulutusprosessia ei-toivotulla tavalla”.

Periaatetta käytetään osoittamaan sitä, miten testitulosten korostaminen koulutuspolitiikassa voi johtaa ei-toivottuihin seurauksiin. Kun opettajien tai koulujen suorituskykyä arvioidaan ensisijaisesti oppilaiden testitulosten perusteella, opetus voi keskittyä liiallisesti kokeissa menestymiseen todellisen oppimisen kustannuksella. Tämä voi johtaa vilppiin tai tulosten manipulointiin.

## Katso myös
* Tahattomien seurausten laki

## Lähteet
Vester Sottrup

**Vester Sottrup** on taajama Sønderborgin kunnassa Tanskassa. Taajamassa oli 1&nbsp;452 asukasta vuoden 2025 alussa.

## Väestökehitys

## Lähteet

## Aiheesta muualla
Qūryq

**Qūryq** () on kylä ja Qaraqian piirin hallinnollinen keskus Mañğystaun alueella Kazakstanissa. Se sijaitsee Kaspianmeren rannalla lähellä Qaraqian painannetta 50 kilometriä alueen pääkaupungista Aqtausta kaakkoon. Kylässä oli 11&nbsp;435 asukasta vuonna 2025.

1800-luvun lopulla syntyneestä paikkakunnasta tuli piirikeskus Mañğystaun niemimaan hyödyntämisen yhteydessä vuonna 1962. Vuoteen 1993 sen nimenä oli Eralievin taajama.

Qūryqissa toimii tavarasatama, jonka toinen vaihe otettiin käyttöön vuonna 2018. Se on erikoistunut vijan, öljytuotteiden, lannoitteiden ja kemikaalien lastaukseen ja tavoittelee erityisesti Kiinan, Keski-Aasian, Venäjän, Turkin ja Euroopan välisiä kuljetuksia. Sataman yhteydessä on ERSAI Caspian Yardin telakka. Seudulla on myös öljyteollisuutta.

Kylän julkisiin palveluihin kuuluvat koulut, kirjasto, kulttuuritalo, piirisairaala, poliklinikka, museo ja moskeija. Lähistöllä sijaitsee kuumia kivennäisvesilähteitä, joiden yhteydessä toimii parantoloita.

## Lähteet

## Aiheesta muualla
* Qaraqian piirin sivusto
* Qūryqin sataman sivusto
Södra Hagalundin metroasema

**Södra Hagalund** on rakenteilla oleva metroasema Tukholman metron vihreällä linjalla, jonka pitäisi avautua vuonna 2028. Asema on osa vihreän linjan rakenteilla olevaa haaraa Odenplanista Arenastadeniin. Se sijaitsee nykyisellä Hagalundin teollisuusalueella, jota kehitetään parhaillaan.  Asema sijaitsee 45 metriä maan alla, ja sen sisäänkäynnit sijaitsevat Solnavägenin molemmin puolin. 

## Sijainti ja ympäristö
Södra Hagalundin asemalle rakennetaan kaksi pääsisäänkäyntiä: toinen sijaitsee nykyisellä Hagalundin teollisuusalueella Gelbgjutarevägenillä ja toinen Solnavägenin varrella. Asemaa ympäröivän alueen odotetaan kasvavan voimakkaasti, ja suunnitelmissa on asuin- ja toimistotiloja sisältävä monikäyttöinen kehitys, jonka tavoitteena on muuttaa teollisuusalue uudeksi kaupunginosaksi. 

## Rakentaminen
Aseman rakennustyöt alkoivat vuonna 2020 tunneleiden louhintatöillä. Aseman odotetaan valmistuvan vuonna 2028.

## Lähteet

## Aiheesta muualla
Odenplanin metroasema

**Odenplan** on Tukholman metron vihreän linjan asema, joka sijaitsee Vasastanin kaupunginosassa. Aseman alapuolella sijaitsee Tukholman Odenplanin rautatieasema. 

## Lähteet

## Aiheesta muualla
Talk to Me (elokuva)

**Talk to Me** on vuonna 2022 valmistunut Danny ja Michael Philippoun ohjaama kauhuelokuva. Sen päärooleissa nähdään Sophie Wilde ja Alexandra Jensen. Elokuvassa joukko teinejä huomaa saavansa yhteyden tuonpuoleiseen palsamoidun irtokäden avulla. 

*Talk to Me* sai ensi-iltansa Adelaide Film Festivalilla 30. lokakuuta 2022, A24-tuotantoyhtiön levittämänä Yhdysvalloissa 28. heinäkuuta 2023, sekä Suomessa 11. elokuuta 2023. Se sai kriitikoilta positiivisia arvioita sekä valtavasti katsojia elokuvateattereissa. 92 miljoonan dollarin tuotoilla suhteessa pieneen budjettiin *Talk to Me* on A24-tuotantoyhtiön menestynein kauhuelokuva.

## Näyttelijät

## Vastaanotto

*[[Helsingin Sanomat|Helsingin Sanomien]]* Sakri Pölönen antoi *Talk to Melle* kolme tähteä viidestä. Hän sanoo elokuvan asettuvan "samaan niin sanotun ”hienostuneemman kauhun” jatkumoon *[[The Babadook|The Babadookin]]* ja *[[It Follows|It Followsin]]*  kanssa". Pölösen mukaan elokuva "luottaa halpojen säikäytysten sijaan pelottavaan tunnelmaan. Konsepti olisi silti kaivannut enemmän huonoa makua, joka pääsee välillä pilkahtamaan". 

Elokuvalehti *[[Episodi (lehti)|Episodin]]* Jouni Vikman antoi hänkin elokuvalle kolme tähteä, pohtien sen olevan "ehkä aavistuksen geneeristä kauhua", mutta myöntäen siinä olevan kuitenkin "elokuvallista kunnianhimoa". Vikman sanoo kauhuelokuville usein tyypillisten äkkisäikäytysten olevan tässä elokuvassa harvassa, ja nekin mitä nähdään, on toteutettu tyylikkäästi. Hän kuitenkin toteaa elokuvan olevan lopulta "ehkä melko perinteinen pelottelu."  

## Lähteet
Arenastadenin metroasema

**Arenastaden** on rakenteilla oleva metroasema Tukholman metron vihreällä linjalla. Se on Odenplanin ja Arenastadenin välisen haaran pääteasema. Asema palvelee Solnassa sijaitsevaa Arenastadenin aluetta, johon kuuluvat Mall of Scandinavia ja Strawberry Arena. Asema sijaitsee lähellä Solnan rautatieasemaa, vaikkakin suoraa yhteyttä asemien välillä ei ole. Aseman rakentaminen aloitettiin vuonna 2020, ja asema on tarkoitus avata vuonna 2028. 

## Sijainti ja rakenne
Arenastadenin asemalla on kaksi sisäänkäyntiä: pohjoinen sisäänkäynti sijaitsee Dalvägenin varrella ja eteläinen sisäänkäynti Hagalundsgatanilla. Eteläinen sisäänkäynti mahdollistaa siirtymän viereiselle Tvärbanan raitiovaunun päätepysäkille ja läheiselle Solnan rautatieasemalle.

Asema rakennetaan noin 35 metriä maan alle, ja sillä on keskilaituri. Asemalla liukuportaita ja hissejä.  Aseman taideteoksen on luonut taiteilija Inges Idee.  

## Matka-ajat
Matka-aika Arenastadenista T-Centraleniin ilman linjavaihtoa on noin 11 minuuttia, Odenplanille 7 minuuttia ja Gullmarsplanille 20 minuuttia.

## Lähteet

## Aiheesta muualla
Hedvig Collin

**Hedvig Jacobine Henriette Collin** (27. toukokuuta 1880 Nakskov – 2. huhtikuuta 1964 Kongens Lyngby) oli tanskalainen taidemaalari. Hän opiskeli Kuninkaallisen taideakatemian naisten taidekoulussa vuosina 1903–1907, missä hän tutustui muun muassa Karen Blixeniin. Myöhemmin Collin opiskeli myös Pariisissa ja Berliinissä sekä matkusteli laajalti ympäri Eurooppaa. Hän maalasi erityisesti maisemia ja muotokuvia. Lisäksi hän kuvitti lastenkirjoja.
## Lähteet

## Aiheesta muualla
Håkan Westergren

**Håkan Carl Leonard Westergren** (29. huhtikuuta 1899 Tukholma – 15. lokakuuta 1981 Tukholma) oli ruotsalainen näyttelijä. Hän valmistui vuonna 1922 Dramatenin oppilaskoulusta ja näytteli vuosina 1922–1923 Vaasan ruotsalaisessa teatterissa, minkä jälkeen hän palasi Ruotsiin. Hän esiintyi noin 80 elokuvassa vuosina 1927–1980.

## Rooleja
* *[[Får jag lov, magistern!]]* (1947) – Filip

## Lähteet

## Aiheesta muualla
Westergren

**Westergren** on seuraavien henkilöiden sukunimi:

* Carl Westergren (1895–1958), ruotsalainen painija ja olympiavoittaja
* Håkan Westergren (1899–1981), ruotsalainen näyttelijä
* Isaac Westergren (1875–1950), ruotsalainen pikajuoksija
* Konrad Westergren (1877–1949), suomalainen rehtori ja sanakirjan tekijä
Torsten Lilliecrona

**Torsten Lilliecrona** (4. tammikuuta 1921 Jönköping – 15. lokakuuta 1999 Höganäs) oli ruotsalainen näyttelijä. Hän tuli tunnetuksi 1950-luvulla revyistä ja komedioista. Vuonna 1964 hän näytteli Melkeriä *[[Saariston lapset|Saariston lapsissa]]*.

## Rooleja
* *[[Ni ljuger]]* (1969) – vankeinhoidon tarkastaja

## Lähteet

## Aiheesta muualla
Hedda Stiernstedt

**Hedda Matilda Stiernstedt** (s. 3. joulukuuta 1987 Tukholma) on ruotsalainen näyttelijä. Hänen tunnetuin roolinsa on Nina Löwander televisiosarjassa *[[Aika on meidän]]*, josta hän sai parhaan näispääosan Kristallen-palkinnon vuonna 2018.
## Lähteet

## Aiheesta muualla
Hedda Gabler

**Hedda Gabler** on norjalaisen Henrik Ibsenin näytelmä vuodelta 1890. Sen päähenkilö on Hedda Gabler, nuori kunnianhimoinen nainen, joka yrittää sopeutua rooliinsa vaimona ja äitinä, mutta päätyy lopulta epätoivossaan itsemurhaan. Näytelmästä on tehty vuonna 1975 brittiläinen elokuva, jonka pääosaa näytteli Glenda Jackson.
## Lähteet

## Aiheesta muualla
Uskonto Israelissa

**Tämä artikkeli käsittelee [[Israel]]in uskontoa ja uskonnollisia yhteisöjä**. Israelin suurin uskonto on juutalaisuus ja Israel on maailman suurin juutalaisväestön omaava valtio. Arviolta noin 77 prosenttia Israelin väestöstä, eli noin 6,8 miljoonaa oli juutalaisia vuonna 2020.

Israelin toiseksi suurin uskonto on islam. Muslimeja on noin 14,7 prosenttia väestöstä, eli noin 1,3 miljoonaa. Kristittyjä on Israelissa noin 1,9 prosenttia väestöstä, eli noin 165&nbsp;000.

Muihin uskontokuntiin kuuluu noin 1,8 prosenttia väestöstä ja uskontokuntiin kuulumattomia on noin 4,4 prosenttia väestöstä.

## Lähteet
Akseli Pulkkanen

**Akseli Kasper Pulkkanen** (s. 7. elokuuta 2006 Tampere) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan keskushyökkääjä, mutta Pulkkanen osaa pelata myös laidassa.

## Ura
### Seuraura
Pulkkanen on Kalevan Pallon kasvatti. Kaudella 2020–2021 hän oli 27 syöttöpisteellään seuran U16-joukkueen paras syöttäjä. Kaudella 2022–2023 Pulkkanen toimi KalPan U18-joukkueen varakapteenina. Hän voitti joukkueen sisäisen piste-, maali- ja syöttöpörssin tehoilla 15+18=33.

Huhtikuussa 2023 Pulkkanen teki KalPan kanssa 2+1-vuotisen SM-liigasopimuksen. Hän pelasi kauden 2023–2024 suurimmaksi osaksi seuran U20-joukkueessa, mutta Pulkkanen vahvisti myös U18-joukkuetta. Möys kauden 2024–2025 hän pelasi lähes kokonaan U20-joukkueessa, jonka varakapteenina Pulkkanen toimi. Hän voitti tehoilla 19+26=45 KalPan sisäisen piste- ja syöttöpörssin sekä jakoi sisäisen maalipörssin voiton Roope Tossavaisen kanssa. Pulkkanen sijoittui U20 SM-sarjan pistepörssissä kymmenenneksi. Hänet valittiin sarjan joulukuun kuukauden pelaajaksi. Pudotuspeleissä Pulkkanen oli tehoilla 5+7=12 KalPan paras pistemies ja syöttäjä sekä jakoi sisäisen maalipörssin voiton Rasmus Pakarisen kanssa. Hän voitti kauden päätteeksi U20 SM-pronssia. Pulkkanen pelasi kauden aikana myös yhden ottelun lainalla Mestis-joukkue Iisalmen Peli-Karhuissa tammikuussa 2025. Toukokuussa 2025 hänen vahvistettiin käyttäneen hänen sopimuksessaan ollut optio ja tehneen KalPan kanssa 1+1-vuotisen jatkosopimuksen.

Pulkkanen aloitti kauden 2025–2026 KalPan U20-joukkueessa. Hänet valittiin U20 SM-sarjan lokakuun kuukauden pelaajaksi. Pulkkanen debytoi seuran SM-liigajoukkueessa Mestarien liigan runkosarjan päätöskierroksella 15. lokakuuta itävaltalaista Klagenfurtia vastaan, kun jatkopaikan varmistanut KalPa peluutti ottelussa useita U20-joukkueen pelaajia. Hänet merkittiin joukkueen kolmosketjun vasempaan laitaan Andreas Okanyn ja Juuso Könösen viereen. Pulkkanen sai ottelussa peliaikaa 11.12 minuuttia.

### Maajoukkueura
Pulkkanen pelasi alle 18-vuotiaiden Hlinka Gretzky Cupissa vuonna 2023. Hän pelasi myös World U-17 Hockey Challengessa vuonna 2022, jolloin Pulkkanen voitti pronssia. Yhteensä hän on pelannut 15 nuorten ja 31 poikien maaottelua.

## Pelityyli
Pulkkanen on maininnut yrittävänsä olla älykäs kahden suunnan hyökkääjä, joka pystyy hoitamaan puolustuspään roolin kunnialla ja myös tuottamaan peliä sekä pisteitä hyökkäyspäähän. Hän on maininnut esikuvakseen Sidney Crosbyn.

## Yksityiselämä
Pulkkanen valmistui ylioppilaaksi Kuopion klassillisesta lukiosta keväällä 2025.

## Tilastot

## Lähteet
*
*
*

### Viitteet
Karlag

**Karagandan ojennus- ja työleiri** () eli **Karlag** (Карлаг) oli Neuvostoliiton vankileirijärjestelmään kuulunut kokonaisuus Karagandan alueella Kazakstanin neuvostotasavallassa vuosina 1930–1959.

Spasskiin on haudattu 5&nbsp;152 eri kansallisuuksiin kuuluvaa sotavankia ja internoitua. Suomalaisille sotavangeille pystytettiin muistomerkki vuonna 1994.

## Lähteet
* 

### Viitteet

## Aiheesta muualla
* Karlagin museon sivusto
* Karlagin perustiedot Memorialin sivustolla
Klitmøller

**Klitmøller** on taajama Thistedin kunnassa Tanskassa. Taajamassa oli 1&nbsp;277 asukasta vuoden 2025 alussa.

## Väestökehitys

## Lähteet

## Aiheesta muualla
Bollène

**Bollène** on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee noin 40 kilometriä Carpentras’n kaupungista luoteeseen.

Kunnan länsiosan kautta kulkee 28 kilometriä pitkä kanava Canal de Donzère-Mondragon, joka saa vetensä Rhônejoesta. Kanavan poikki rakennettiin pato ja André-Blondelin vesivoimalaitos vuosina 1949-1952. Voimalaitos on nimetty ranskalaisen fyysikon André Blondelin mukaan.

Kukkulan rinteellä sijaitseva Barryn luolakylä oli asuttu neoliittiselta kaudelta aina 1900-luvun puoliväliin saakka. Se luokiteltiin kokonaisuudessaan luonnonsuojelualueeksi vuonna 1980, ja sen suojelutoimet pyrkivät estämään ajan ja ihmisen toiminnan aiheuttamaa rappeutumista.

Saint-Martin kollegiaattikirkko on alun perin 1110-luvulla käyttöön vihitty luostarikirkko. Protestantit polttivat kirkon vuonna 1562 Ranskan uskonsodissa. Katoliset valloittivat Bollènen takaisin seuraavana vuonna, ja kirkko rakennettiin uudelleen vuosina 1579–1585.


Tiedosto:Barrage Donzère-Mondragon Bollène aérien.36.png|André-Blondelin vesivoimalaitos.
Tiedosto:Barry Troglodyte.jpg|Barryn luolakylä.
Tiedosto:La Collégiale 07.jpg|Saint-Martin kollegiaattikirkko.


## Lähteet

## Aiheesta muualla
Nedre Vollgate

**Nedre Vollgate** on katu Oslon ydinkeskustassa. Se ulottuu Rådhusgatalta Wessels plassille. Noin vuoteen 1750 saakka kadun nimi oli *Øvre Gade*.
## Kuvia

Konsulant RP w Oslo Nedre Vollgate 5.JPG|Nedre Vollgate 5: Kristen Rivertzin suunnittelema toimistorakennus vuodelta 1897.
Nedre Vollgate 8 (2025).jpg|Nedre Vollgate 8: Filippiinien ja Myanmarin suurlähetystöt.
Frimurerlosjen Oslo.jpg|Nedre Vollgate 19: Vapaamuurarien loosi (Henrik Nissen, 1894)
Nedre Vollgate 20.jpg|Nedre Vollgate 20: uusbarokkirakennus (Ingvar Hjorth, 1912)
Nedre Vollgate mot Stortinget, ca. 1885, Oslo Museum, OB.F03207.jpg|Katunäkymää noin vuonna 1885. Taustalla Suurkäräjätalo.

## Lähteet

## Aiheesta muualla
Rochegude (Drôme)

**Rochegude** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 30 kilometriä Nyonsin kaupungista lounaaseen.

Rocheguden omistus oli keskiajalla jaettu kolmen herran kesken. Comtat Venaissinin perustamisen jälkeen kaksi kolmasosaa maista siirtyi paavin ja yksi kolmasosa dauphinin omistukseen. Tämä poliittinen jako pysyi aina 1700-luvun lopun Ranskan vallankumoukseen saakka.

Kunnan nähtävyyksiä ovat kunnan eteläosassa sijaitseva romaaninen 1100-luvulta peräisin oleva Saint-Denisin kappeli ja pohjoisosassa sijaitseva linnoitettu Notre-Dame-des-Aubagnonsin kappeli. Kylän keskellä oleva linna Château de Rochegude rakennettiin nykyiseen muotoonsa vuonna 1913. Linnan vanhimmat osat ovat peräisin noin vuodelta 1250.


Tiedosto:Rochegude - Chapelle St Denis 3.jpg|Saint-Denisin kappeli.
Tiedosto:Rochegude - Notre Dame des Aubagnons 16.jpg|Notre-Dame-des-Aubagnonsin kappeli.


## Lähteet

## Aiheesta muualla
Rochegude

**Rochegude** voi tarkoittaa seuraavia:

* Rochegude, kunta Ranskassa Drômen departementissa
* Rochegude, kunta Ranskassa Gardin departementissa
Serbian kansallispankki

**Serbian kansallispankki** () on Serbian tasavallan keskuspankki; sellaisenaan se vastaa hinta- ja rahoitusvakauden varmistamisesta maassa. Se sijaitsee Belgradissa, maan pääkaupungissa.

## Historia
Serbian kansallispankki on useiden Belgradissa sijaitsevien instituutioiden seuraaja, jotka heijastavat Serbian monimutkaista historiaa koko 1900-luvun ajan. Ensimmäinen näistä perustettiin vuonna 1884 Serbian kuningaskunnan etuoikeutettuna kansallispankkina. Vuonna 2003 pankki seurasi välitöntä edeltäjäänsä, Jugoslavian kansallispankkia.

## Pääjohtajat
Serbian kansallispankilla on ollut uudelleenperustamisensa jälkeen viisi pääjohtajaa:

## Pääkonttorirakennus

Nykyisen Slavija-aukiolla sijaitsevan pääkonttorirakennuksen suunnitteli arkkitehti Grujo Golijanin Jugoslavian kansallispankille, ja sen rakentaminen aloitettiin 1990-luvun alussa. Rakentaminen kuitenkin keskeytettiin Serbian taloudellisten ja poliittisten haasteiden vuoksi. Työt jatkuivat 2000-luvulla, ja rakennus vihittiin käyttöön vuonna 2006.

## Lähteet

## Aiheesta muualla
Bosnia ja Hertsegovinan keskuspankki

**Bosnia ja Hertsegovinan keskuspankki** () on Bosnia ja Hertsegovinan rahalaitos.

## Historia
Bosnia ja Hertsegovinan keskuspankki perustettiin Bosnia ja Hertsegovinan parlamentaarisen edustajakokouksen 20. kesäkuuta 1997 hyväksymän lain mukaisesti. Pankki aloitti toimintansa 11. elokuuta 1997.

Bosnia ja Hertsegovinan keskuspankki ylläpitää rahatalouden vakautta laskemalla liikkeeseen kansallista valuuttaa valuuttakatejärjestelmän mukaisesti, jota tukevat vapaasti vaihdettavat valuutat kiinteällä valuuttakurssilla (1&nbsp;BAM = 0,51129 &nbsp;€).

## Rakennus
Rakennus, jossa keskuspankki nykyään sijaitsee, rakennettiin vuonna 1929 arkkitehti Milan Zlokovićin suunnitelman mukaan, ja se on listattu Bosnia ja Hertsegovinan kansallismonumentiksi.

## Pääjohtajat

## Lähteet

## Aiheesta muualla
Montenegron keskuspankki

**Montenegron keskuspankki** (, **CBCG**) on Montenegron keskuspankki. Montenegrolla ei ole omaa valuuttaa, ja se otti euron yksipuolisesti käyttöön vuonna 2002. Keskuspankin tehtävänä on luoda ja ylläpitää vakaa pankkijärjestelmä ja rahapolitiikka.

## Historia
Montenegron parlamentti perusti Montenegron keskuspankin marraskuussa 2000, kun Montenegro oli Jugoslavian liittotasavallan liittotasavalta. Keskuspankin perustamisen myötä Montenegron tasavalta sai itsenäisen viranomaisen, joka vastaa rahapolitiikasta, vakaan pankkijärjestelmän luomisesta ja ylläpidosta sekä tehokkaasta maksujärjestelmästä.

Montenegron keskuspankki ei osallistu Euroopan keskuspankkijärjestelmään eikä Euroopan keskuspankin (EKP) kokouksiin. Se noudattaa kuitenkin EKP:n politiikkaa, mikä tekee EKP:stä tosiasiallisen Montenegron keskuspankin rahapolitiikan tarkoituksissa. Yksi Montenegron keskuspankin päätavoitteista on maan liittyminen euroalueeseen. Montenegro ei lyö, laske liikkeeseen tai paina eurokolikoita tai -seteleitä, vaan tuo niitä muista euroalueen maista.

Vuonna 2023 Montenegron keskuspankki sai Montenegron hallitukselta toimeksiannon luoda digitaalinen valuutta Ripplen avulla.

## Pääjohtaja
Pääjohtajan virka perustettiin Montenegron itsenäistymisen jälkeen vuonna 2006. Viranhaltijan nimitys vahvistetaan parlamentin äänestyksellä.

## Lähteet

## Aiheesta muualla
Toqyrau

**Toqyrau** () on Balqaşjärven altaaseen kuuluva joki Qarağandyn alueen Aqtoğain piirissä Kazakstanissa. Sen pituus on 298 kilometriä ja valuma-alueen laajuus 21&nbsp;100 neliökilometriä.

Toqyrau saa alkunsa Qyzyltasvuorten pohjois- ja itärinteiltä, virtaa kohti etelää ja ehtyy 25–30 kilometriä ennen Balqaşia. Sen laakso vuorten keskellä on leveä (noin 10 kilometriä) ja jyrkkäreunainen. Tärkeimmät sivujoet ovat Jalañaş, Qaramendı, Şalşi, Ahmetespe, Qosabai, Qaratal ja Jıñışke.

Joki täyttyy keväällä sulamisvesistä. Se virtaa ympäri vuoden vain yläjuoksullaan. Alajuoksulla vesi imeytyy sedimentteihin. Keskimääräinen virtaus Aqtoğain kylän luona on 2,55 kuutiometriä sekunnissa. Rannoilla on niittyjä ja laitumia.

## Lähteet
Rolf Kristoffersson

**Rolf Erik Kristoffersson** (9. tammikuuta 1928 Helsinki – 22. kesäkuuta 2012 Espoo) oli suomalainen eläintieteen apulaisprofessori.

Kristofferssonin vanhemmat olivat konttoripäällikkö Nestor Kristoffersson ja Martta Maria Kuusikko ja puoliso vuodesta 1957 Eeva Kalsta. Kristoffersson tuli ylioppilaaksi Arkadian yhteislyseosta 1947 ja valmistui Helsingin yliopistosta filosofian maisteriksi 1956 ja lisensiaatiksi 1959 ja väitteli siellä filosofian tohtoriksi 1961. 

Kristoffersson oli Helsingin yliopistossa eläintieteen assistentti 1956–1976, eläinfysiologian dosentti 1965–1976 ja 1991–1993, eläintieteen vt. apulaisprofessori 1967–1969 ja 1973–1976 ja apulaisprofessori 1976–1991 sekä vt. ja vs. eläintieteen ja ekologian professori useaan eri otteeseen. Hän oli myös yliopiston Tvärminnen eläintieteellisen aseman johtaja 1973–1993 ja hänellä oli useita asiantuntija- ja luottamustehtäviä.

## Lähteet
Close (elokuva)

**Close** ['kloʊs] on Lukas Dhontin ohjaama belgialais-ranskalais-alankomaalainen draamaelokuva vuodelta 2022. Ohjaajan yhdessä Angelo Tijssensin kanssa käsikirjoittama elokuva kertoo kahdesta 13-vuotiaasta koulupojasta ja heidän erityisen läheisen ystävyytensä aiheuttamista ongelmista.

## Juoni
Belgian maaseudulla asuvat varhaisteinit Rémi (Gustav De Waele) ja Léo (Eden Dambrine), ovat todella läheisiä kaveruksia, mikä alkaa herättää huhuja ja ihmetystä yläkoululaisten homofobisessa ilmapiirissä. Léo alkaa tietoisesti vältellä Rémitä ja aloittaa yksin jääkiekkoharrastuksen. Herkkä ja musikaalinen Rémi ottaa asian raskaammin kuin kukaan olisi voinut kuvitella.

## Vastaanotto
*Close* voitti muun muassa Cannesin elokuvajuhlien Grand Prix’n, Euroopan parlamentin ja Euroopan elokuva-akatemian LUX-yleisöpalkinnon ja yhdysvaltalaisen National Board of Review of Motion Picturesin parhaan ulkomaisen elokuvan palkinnon. Se oli myös ehdolla parhaan kansainvälisen elokuvan Oscar-palkintoon. Melkein kaikissa kohtauksissa mukana olevaa Léoa esittävä nuori Eden Dambrine sai monia ehdokkuuksia ja palkintoja esikoisroolistaan.

Elokuva sai valtaosin jopa liikuttuneen myönteisiä arvosteluja, mutta jotkut kriitikot pitivät tarinaa jotenkin laskelmoituna ja epäuskottavana.

## Lähteet
Leikkien

**Leikkien Group Oy** on suomalainen perheyritys, joka on erikoistunut opettavaisiin leluihin ja peleihin. Yritys on perustettu vuonna 2006 ja sen kotipaikka on Pirkkala. Leikkien Groupilla on oma **Leikkien**-tuotemerkki ja yritys toimii myös useiden kansainvälisten lelu- ja pelibrändien maahantuojana ja Pohjoismaiden jakelijana. Yrityksellä on myös verkkokauppa ja vähittäismyymälä Tampereella. 

## Historia
Leikkien Group Oy perustettiin vuonna 2006. Yrityksen perustamisen taustalla oli ajatus tarjota lapsille ja perheille kehittäviä ja opettavaisia leluja. Yrityksen nimi perustuu ajatukseen ”lapsi oppii leikkien”. 

Vuosien kuluessa Leikkien on kasvanut kansainväliseksi toimijaksi. Yritys on säilyttänyt vahvan painotuksen opettavaisuuteen, tuoteturvallisuuteen ja vastuullisuuteen. Leikkien kuuluu korkeimpaan AAA-luottoluokkaan, johon kuuluu vain pieni osa suomalaisyrityksistä. Leikkien on myös suorittanut Tukesin *Tunnen tuotteeni* -tentin ensimmäisten yritysten joukossa.  

## Toiminta
Leikkien Group Oy kehittää ja maahantuo opettavaisia leluja ja pelejä, joiden tavoitteena on tukea lasten oppimista leikin kautta. Yrityksen oma Leikkien-tuotemerkki on keskeinen ja kasvava osa sen toimintaa. Leikkien-tuotemerkin alla on julkaistu useita pelejä ja muun muassa *Pienten Askartelijoiden Akatemia* -askartelutuotesarja.

Yrityksen toimisto, varasto ja myymälä sijaitsevat Tampereella osoitteessa Sarankulmankatu 12, 33900 Tampere. 

## Palkinnot ja tunnustukset
Leikkien Group Oy on saanut useita palkintoja ja tunnustuksia toiminnastaan ja edustamistaan tuotteista. Yritys valittiin Vuoden uusyritykseksi Suomessa 2010 
, ja se on saanut myös Vuoden yrittäjä -tunnustuksen Pirkkalassa sekä Vuoden yrittäjänainen -palkinnon Pirkanmaalla. 

Yrityksen maahantuomat ja julkaisemat tuotteet ovat menestyneet lukuisissa kilpailuissa Suomessa ja Pohjoismaissa:
* 2009 – *Vuoden lelu* (Suomi): *SmartGames Castle Logix – Logiikkalinna*
* 2017 – *Vuoden lelu* (Suomi): *SmartMax Animal Train* 

* 2017 – *Årets Spil* (Tanska): *Leikkien Match Madness* -perhepeli 

* 2017 – *Årets Spel* (Ruotsi): *SmartGames Little Red Riding Hood* -lastenpeli 
* 2018 – *Vuoden lelu* (Suomi): *SmartMax Start Plus* 

* 2018 – *Årets Spil* (Tanska): *Leikkien Conezilla* -perhepeli 

* 2021 – *Guldbrikken* (Tanska): *SmartGames Froggit* -lastenpeli 

* 2021 – *Vuoden lelu* (Tanska): *SmartMax Sounds & Senses* 

* 2024 – *Vuoden peli* (Suomi): *Leikkien Pikkuapinat* -lastenpeli 

* 2025 – *Vuoden lelu* (Ruotsi): *Jellystone Purukoru helmet* 
* Useita *Vuoden lelu* ja *Vuoden peli* -finalistinimityksiä vuosina 2011–2025.

## Lähteet

## Ulkoiset linkit
* Virallinen verkkosivusto
* https://suomenleluyhdistys.fi/
BusinessEurope

**BusinessEurope** on eurooppalainen elinkeinoelämän järjestö, joka edustaa yrityksiä ja työnantajajärjestöjä eri puolilla Eurooppaa. Se toimii Brysselissä ja on keskeinen vaikuttaja EU:n politiikan muotoilussa, edistäen yritysystävällistä toimintaympäristöä ja talouskasvua. Järjestö edustaa noin 40 jäsenjärjestöä 35 maasta, mukaan lukien Suomi. LobbyFacts-sivuston mukaan BusinessEurope on organisaatio, jolla on eniten tapaamisia Euroopan komission jäsenten ja heidän korkeimpien virkamiestensä, kabinettien, kanssa. Vuodesta 2014 lähtien järjestö on pitänyt vuoden 2024 loppuun mennessä yhteensä 542 tapaamista tällä tasolla.

## Johtajat
* 1958–1961 Léon Bekaert
* 1961–1962 Georges Villiers
* 1962–1967 Hans de Koster
* 1967–1971 Fritz Berg
* 1971–1975 Paul Huvelin
* 1975–1980 Pol Provost
* 1981–1983 Guido Carli
* 1984–1986 Raymond Pennock
* 1986–1990 Karl Gustaf Ratjen
* 1990–1994 Carlos Ferrer Salat
* 1994–1998 François Perigot
* 1998–2003 Georges Jacobs
* 2003–2005 Jürgen Strube
* 2005–2009 Ernest-Antoine Seillière
* 2009–2013 Jürgen Thumann
* 2013-2018 Emma Marcegaglia
* 2018-2022 Pierre Gattaz
* 2022– Fredrik Persson

## Jäsenet

## Lähteet
Henrika de Kermadec

**Henrika de Kermadec** on suomalainen kirjailija, muusikko ja lauluntekijä. Hän julkaisi omaelämäkerrallisen esikoisteoksensa Säädytön vuonna 2025.

Henrika de Kermadec on toiminut muusikkona ja esiintynyt useiden artistien ja yhtyeiden kanssa (Jonne Aaron, Jani Matti Juhani, Ananas, The Saturnettes, Jann Wilde & Neon Comets) sekä kirjoittanut ja esittänyt musiikkia elokuviin (Rendel).

De Kermadec on tehnyt drag-taidetta nimellä Bambi Bizarre, ja esiintynyt muun muassa Sideways-festivaalilla. Hän on myös tuottanut Gaggin’ Drag -nimistä drag-klubia Tampereella yhdessä burleskitaiteilija Olivia Rougen kanssa. 

## Kirjat
* *Säädytön*, WSOY, heinäkuu 2025 

## Lähteet

## Aiheesta muualla
* Wsoy:n kirjailijasivu
Meritorkkujat

**Meritorkkujat** (Thalasseleotrididae) on tokkokaloihin kuuluva kalaheimo. Heimon lajeja tavataan Tyynestämerestä. Osa heimon lajeista luettiin aiemmin torkkujiin.

## Lajit ja anatomia
Meritorkkujiin kuuluu kolme sukua ja neljä lajia. Heimon monofyleettisyys on varmistettu molekyylifylogeneettisillä tutkimuksilla. Meritorkkujat ovat läheistä sukua torkkujille ja tokoille. Ne poikkeavat niistä esimerkiksi kiduskaaren luiden rakenne-erojen perusteella. Tunnusomainen meritorkkujien piirre on kalvo, jonka vuoksi ensimmäinen kidusaukko on osittain suljettu.

## Levinneisyys
Meritorkkujalajeja tavataan läntiseltä Tyyneltämereltä Australiasta Uuteen-Seelantiin.

## Lähteet

## Aiheesta muualla
* UniProt: Taxonomy - Thalasseleotrididae 
* Global Biodiversity Information Facility (GBIF): Thalasseleotrididae
Ilmasta maahan -ohjus

**Ilmasta maahan -ohjus** (*) on [[ohjus]], joka laukaistaan [[Ilma-alus|ilma-aluksesta]] ja lentää maassa tai merellä sijaitsevaan kohteeseen. Tälläinen ohjus on varustettu [[rakettimoottori]]lla, [[suihkumoottori]]lla tai [[ramjet]]illa ja jonkinlaisella ohjausjärjestelmällä, jonka avulla ohjus löytää maaliinsa. Ohjuksia käytetään tuhoamaan vihollisen kohteita maan tai meren pinnalla ilmasta käsin.

== Jaottelua ==
Ilmasta maahan -ohjus on karkea luokitus, ja tälläisiä ohjuksia onkin hyvin monenlaisia. Niitä voidaan jaotella kaikkien ohjusten tavoin esimerkiksi koon, kantaman, käyttötarkoituksen ja ohjausjärjestelmän mukaan. Pienehköä ohjusta kykenevät kantamaan pienemmätkin alustat, kuten [[taisteluhelikopteri]]t. Sellaisen kantama on verrattain lyhyt ja käyttötarkoitus esimerkiksi vihollisen joukkoihin vaikuttaminen taistelukentällä. Suuri ja raskaampi ohjus vaatii suuremman [[hävittäjälentokone]]en tai [[pommikone]]en. Tälläistä ohjusta käytetään yleensä tärkeämpien kohteiden tuhoamiseen, ja laukaisu voidaan tehdä kauempaa. Torjuntakantaman ulkopuolelta kohteeseen yltäviä ohjuksia kutsutaan [[Kaukolaukaistavat ohjukset|kaukolaukaistaviksi]] (*standoff'').

### Tyyppejä
* ilmasta laukaistavat panssarintorjuntaohjukset
* ilmasta laukaistavat meritorjuntaohjukset
* ilmasta laukaistavat risteilyohjukset
* ilmasta laukaistavat ballistiset ohjukset
* ilmasta laukaistavat tutkaan hakeutuvat ohjukset

Näidenkin tyyppien sisällä voi olla päällekkäisyyksiä ja sekoituksia.

## Lähteet

## Aiheesta muualla
Turun derby

**Turun derby** on kahden turkulaisen jalkapalloseuran, FC Interin ja Turun Palloseuran, kohtaamisista käytetty nimitys.

Joukkueet kohtasivat ensimmäisen kerran Veikkausliigan kaudella 1996. TPS ja sarjanousija Inter olivat pitkään mukana mestaruustaistelussa, ja ottelut keräsivät suuria yleisömääriä. Ensimmäinen, 23. toukokuuta pelattu ensimmäinen kohtaaminen, veti Kupittaan stadionille 8&nbsp;148 katsojaa. Kyseessä oli Turun ensimmäinen paikallisottelu sitten kauden 1979, jolloin niitä oli pelattu TPS:n ja Pyrkivän välillä. Kesällä 2009 joukkueiden välinen ottelu keräsi yleisöä 9&nbsp;089 katsojan verran, mikä rikkoi TPS:n vuodelta 1968 peräisin olleen yleisöennätyksen suomalaisissa peleissä.

Joukkueiden viimeisin sarjamuotoinen kohtaaminen on syksyltä 2020, jolloin molemmat pelasivat Veikkausliigassa. Joukkueet kohtasivat pitkästä aikaa kesällä 2024, kun ne arvottiin vastakkain Suomen Cupin puolivälierässä. Ottelun yleisömäärä 6&nbsp;144 oli Interin ennätys 2020-luvulla ja suurin koko Suomen Cupissa vuosikymmeniin. 

Pelaajasiirrot joukkueiden välillä ovat harvinaisia ja herättävät tunteita kannattajien keskuudessa. Kuohuntaa aiheutti esimerkiksi Veikkausliigasta pudonneen TPS:n maalivahdin Jukka Lehtovaaran siirtyminen kaudeksi 2015 Interiin.

## Lähteet
* 

### Viitteet
José Jerí

**José Enrique Jerí Oré** (13. marraskuuta 1986 Lima, Peru) on perulainen poliitikko, joka nousi lokakuussa 2025 maan presidentiksi viralta laitetun Dina Boluarten tilalle. Oré oli sitä ennen toiminut heinäkuusta Perun kongressin puhemiehenä. Jerí erotettiin virasta jo helmikuussa 2026, koska hänen epäiltiin käyttäneen virka-asemaansa väärin.

Jerí syntyi 1986 Perun pääkaupungissa Limassa keskiluokkaiseen perheeseen. Hän opiskeli Federico Villarrealin kansallisyliopistossa ja yksityisessä Inca Garcilaso de la Vega -yliopistossa. Kansallisesta yliopistosta hän valmistui 2014 ja jatkoi sen jälkeen oikeustiedettä myös Inca Garcilaso de la Vega -yliopistossa.

Jerí liittyi jo opiskeluaikanaan, vuonna 2013 Somos Perú -puolueeseen. Hän pyrki vuosina 2013 ja 2014 Perun kaupunginvaltuustoon, mutta häntä ei kummallakaan kerralla valittu. Häntä ei valittu myöskään vuonna 2021 Perun kongressiin, mutta hän nousi edustajaksi varasijalta, kun entisen presidentin Martín Vizcarran valinta hylättiin.

Jerí äänesti 7. joulukuuta 2022 kongressissa presidentti Pedro Castillon viraltapanon puolesta, mutta toisaalta hän oli hyllyttämässä myös presidentti Dina Boluarten kohdistuneita tutkimuksia tämän yhteyksistä mielenosoittajien kuolemiin. Jerí oli kongressissa budjettikomitean johtaja, ja 26. heinäkuuta 2025 hänet valittiin kongressin puhemieheksi.

Jerí nousi 10. lokakuuta 2025 virkaa tekeväksi presidentiksi, kun Boluarte pantiin kongressissa viralta. Jerí luonnehti itseään siirtymäkauden presidentiksi, sillä seuraavat vaalit olisi tarkoitus olla huhtikuussa 2026. Hän pyrki heti myös saamaan kansan tukea, sillä hän lupasi ”rikollisuudenvastaista sotaa”. Perun vuoden 2025 mielenosoituksissa on vaadittu nimenomaan hallitukselta toimia rikollisuuden torjumiseksi.

Jerí ajautui heti ensipäivinään kohuun, kun hän oli poistanut Instagramissa seuraamistaan tileistään pornonäyttelijöitä ja pornosivuston. Kuvakaappaukset seuratuista sivuista olivat sitä ennen jo levinneet, ja häntä on alettu kutsua jo nimellä ”runkkaripresidentti” (*el presidente pajero*). Hänellä on myös taustalla tuore raiskaustutkinta, josta ei kuitenkaan tullut syytettä, ja vanhat seksistiset twiitit. Osa nuorista mielenosoittajista alkoi vaatia Jerín eroa vain muutamia päiviä virkaan astumisen jälkeen. Jerí erotettiin helmikuussa 2026, koska hänen epäiltiin käyttäneen virka-asemaansa väärin.

## Lähteet

## Aiheesta muualla
Koldby

**Koldby** on taajama Thistedin kunnassa Tanskassa. Taajamassa oli 719 asukasta vuoden 2025 alussa.

## Väestökehitys

## Lähteet

## Aiheesta muualla
La Baume-de-Transit

**La Baume-de-Transit** () on kunta Ranskassa Drômen departementissa Auvergne-Rhône-Alpesin alueella. Se sijaitsee Lezjoen varrella, noin 27 kilometriä Nyonsin kaupungista länteen.

Kaupunki on kehittynyt 1100-luvulla kukkulan laelle rakennetun linnan, Château de La Baume-de-Transitin ympärille. Linna on raunioitunut, mutta sen jäljellä olevaan torniin on mahdollista nousta. Tornin huipulta on näkymät Lezjoen laaksoon.

Sainte-Croix’n kirkko oli alkujaan 1100-luvulla ristiretkien aikana rakennettu kappeli. Alun perin rakennus oli kreikkalaisen ristin muotoinen. Kappeliin tehtiin muutostöitä 1400- tai 1500-luvuilla.

## Lähteet

## Aiheesta muualla
Veckans Affärer

**Veckans Affärer** (lyh. **VA**) oli ruotsalainen talouselämään keskittynyt aikakauslehti, joka ilmestyi vuosina 1965–2019. Se kuului Bonnier-konserniin.
## Lähteet
Vecko-Journalen

**Vecko-Journalen** oli ruotsalainen vuosina 1910–1980 ilmestynyt viikkolehti. Sen artikkelit käsittelivät muun muassa kirjallisuutta, politiikkaa ja muita yhteiskunnallisia asioita. Siinä julkaistiin myös henkilöhaastatteluja ja reportaaseja. Lehden kirjoittajiin kuuluivat muun muassa Barbro Alving, Eva Dickson ja Stig Ahlgren.
## Lähteet

## Aiheesta muualla
Stockholms Dagblad

**Stockholms Dagblad** oli ruotsalainen konservatiivinen sanomalehti, joka ilmestyi vuodesta 1824 vuoteen 1931, jolloin se yhdistyi *[[Stockholms-Tidningen]]in* kanssa.
## Lähteet

## Aiheesta muualla
Sten Ljunggren

**Sten Ivar Ljunggren** (s. 16. lokakuuta 1938 Tukholma) on ruotsalainen näyttelijä. Hän kävi teatterikoulun Malmössä ja on näytellyt Norrbottenin teatterissa vuosina 1967–1973, Göteborgin kaupunginteatterissa 1973–1977, Göteborgin Folkteaternissa 1977–1987 ja Tukholman kaupunginteatterissa vuodesta 1989. Ljunggren on esiintynyt myös televisiossa ja elokuvissa.
## Rooleja
* *[[Kissanviiksiä ja herneitä]]* (1986) – liikkeenharjoittaja
* *[[Saaristolaislääkäri]]* (1997–2000) – Axel Holtman
* *[[Populäärimusiikkia Vittulajänkältä (elokuva)|Populäärimusiikkia Vittulanjänkältä]] (2004) – isoisä
* *Den utvalde* (2005) – Göransson
* ** (2012) – Håkan von Enke
* *Raja* (2018) – Tinan isä
* *Polta nämä kirjeet'' (2022) – Sven Stolpe vuonna 1988
## Lähteet

## Aiheesta muualla
Henrik Klowensich

**Henrik Henrikinpoika Kluwensich** (ruots. Henrik Henriksson Kluwensich), myöhemmin **Klowensich** tai harvemmin **Klovensich** (1677 Pohjanmaa – 24. kesäkuuta 1745 Lohtaja) oli  saksalaisperäisen Suomessa vaikuttaneen Kluwensich-porvarissuvun edustaja, auskultantti, vänrikki, luutnantti ja kapteeni.

Henrikin vanhemmat olivat entinen kihlakunnantuomari Henrik Henrikinpoika Kluwensich ja Susanna Josefintytär Mathesius. Hän kävi yliopistoa sekä pääsi ylioppilaaksi Turussa 1691 ja Uppsalassa 1696.

Henrikin etunimi ja patronyymi ovat samat kuin hänen isällänsä. Myöhemmin Henrikin aikana sukunimi kuitenkin muuttui muotoon Klowensich.

Hänen veljensä oli Uudenkaarlepyyn pormestari Josef Henrikinpoika Klowensich.

## Elämä sekä ura Porin jalkaväkirykmentissä
Henrik Klowensich oli ollut auskultantti ennen uraansa armeijassa. Sotaväessä hänet mainitaan ensimmäisen kerran 6. marraskuuta 1700 vänrikkinä Porin läänin kaksikasjalkaväkirykmentissä. Kyseinen rykmentti oli järjestetty suurta Pohjan sotaa varten, ja ei ollut toiminnassa kauaa.

Henrikin virka vänrikkinä vahvistettiin 9. maaliskuuta 1701. Hänet ylennettiin 11. tammikuuta 1702 luutnantiksi, ja helmikuussa 1710 hänet siirrettiin Porin läänin vakinaiseen jalkaväkirykmenttiin. Siirron jälkeen hän jäi 15. kesäkuuta 1710 sotavangiksi Viipurissa venäläisten piirittäessä kaupunkia.

Henrikin vaimo oli Maria Andersintytär Klöfve (n. 1677 – 21. toukokuuta 1733). Vihkimäaika ei ole tiedossa, mutta heidän ensimmäinen tunnettu lapsi Henrik Henrikinpoika Klowensich syntyi 9. syyskuuta 1701 Eurajoella. Henrik Klowensich nuorempi toimi myöhemmin Raahen pormestarina.

Henrik sai Marian kanssa vielä ainakin toisen lapsen, Carl Joseph Henrikinpoika Klowensichin. Tämä syntyi Luvialla 14. tammikuuta 1709, ja hänestä tuli myöhemmin Lohtajan nimismies.

Henrik Klowensich oli 12 vuotta sotavankina Venäjällä, ja palasi kotiin vasta syyskuussa 1722. Henrik jätti uransa rykmentissä 13. kesäkuuta 1723, ja erotessaan sai kapteenin arvon ja täten myös arvonimen. Henrikiin kuitenkin viitataan rippikirjoissa lähes aina luutnanttina, mutta Luvialla kotiin palattuaan häntä nimitetään rippikirjassa kapteeni Klowensichiksi.

Henrik muutti Luvialta vaimonsa ja poikiensa kanssa Porin kaupunkiin vuoden 1724 lopussa. Samaa matkaa toinen pojistansa, Henrik Klowensich nuorempi, kuitenkin siirtyi asumaan muualle, ennen kuin muutti Ouluun vuonna 1728. Henrik Klowensichin vaimo Maria kuoli 1733, jonka jälkeen hän muutti vuoden 1734 lopulla Ouluun Henrik Klowensich nuoremman luokse Carl Josephin kanssa. Carl Joseph Klowensich muutti pois Oulusta isänsä ja veljensä luota 1741 Lohtajalle.

Henrikin mainitaan muuttaneen vuonna 1744 Raaheen Henrik Klowensich nuoremman ja tämän vaimon Elisabet Gisselkorsin perässä. Henrik kuitenkin kuolee mainitsemattomaan syyhyn 24. kesäkuuta 1745 Lohtajalla. Kuolintiedossaan hänet mainitaan korkeasti kunnioitettuna ja jalosukuisena luutnanttina. Hänen ikänsä ilmoitettiin olleen 68 vuotta ja "muutama kuukausi".

## Lähteet
Tomonobu Itagaki

**Tomonobu Itagaki** (; 1. huhtikuuta 1967 – 16. lokakuuta 2025) oli japanilainen pelisuunnittelija, joka tunnettiin parhaiten *[[Dead or Alive (pelisarja)|Dead or Alive]]* -pelisarjan luomisesta ja myös *[[Ninja Gaiden (pelisarja)|Ninja Gaiden]]* -sarjan paluusta vuonna 2004. Vuonna 2009 IGN valitsi hänet yhdeksi sadasta kaikkien aikojen pelintekijästä.

Itagaki tuli töihin Tecmolle vuonna 1992. Hän tuotti kaksi videopelisarjaa, jotka olivat kaupallisia menestyksiä ja toivat hänelle useita ylennyksiä. Hän johti Tecmon kehitystiimiä, Team Ninjaa, ja toimi sen johtokunnassa. Hän jätti yrityksen kesäkuussa 2008 16 vuoden jälkeen ja haastoi sen oikeuteen bonusten pidättämisestä. Hän perusti Valhalla Game Studiosin useiden entisten Team Ninjan jäsenten kanssa ja julkaisi *Devil's Thirdin*. Yritys lopetettiin joulukuussa 2021, vaikka hän perusti Itagaki Gamesin pian sen jälkeen.

## Ura
### Tecmo (1992–2008)
Itagaki tuli töihin Tecmolle vuonna 1992 ja toimi *Tecmo Bowlin* Super Nintendo -version graafikkona. Myöhemmin Tecmo oli talousvaikeuksissa, ja koska Segan *Virtua Fighterin* nähtiin siihen aikaan edustavan pelien huippua, Itagaki päätyi suunnittelemaan ja ohjaamaan sen kaltaista peliä yrityksen johdon pyynnöstä. Vuonna 1996 julkaistiin ensimmäinen *Dead or Alive*, joka hyödynsi Segan Model 2 -peliautomaattilaitteistoa. Pelistä tuli kaupallinen menestys, ja myöhemmin sitä on pidetty yhtenä kaikkien aikojen parhaimmista taistelupeleistä.

Vuonna 2001 Itagaki ylennettiin Team Ninjan johtoryhmään ja vuonna 2004 hän päätyi sen toimeenpanevaksi johtajaksi. Vaikka *Dead or Alive 2* oli laajalti kehuttu jatko-osa, joka nosti sekä pelisarjan että Itagakin suosiota, Itagaki itse ei ollut tyytyväinen siihen. Hänen mukaansa eräs Tecmon johtaja huijasi häntä julkaisemaan pelin PlayStation 2:n julkaisun yhteydessä maaliskuussa 2000 ennen kuin se oli täysin valmis. Itagaki masentui tämän takia ja harkitsi pelialan jättämistä kokonaan. Dead or Alive 3:sta eteenpäin Itagaki kehitti useita menestyineitä pelejä yksinoikeudella Xboxille. Hän siityi Xboxiin, koska konsolille oli PC:n kaltaisen laitearkkitehtuurin takia helpompi kehittää pelejä ja se oli paljon tehokkaampi kilpailijoihinsa nähden. Hänestä tuli hyvä ystävä Microsoftin Xbox-tiimin Seamus Blackleyn kanssa. Blackleyn kanssa käymänsä keskustelun myötä hän tuli johtopäätökseen: "Tiimini tehtävänä oli luoda maailman paras taistelupeli, ja siihen tarvitsimme Xboxin."

## Lähteet

## Aiheesta muualla

* 
* Tomonobu Itagaki MobyGamesissa
* Tomonobu Itagakin profiili IGN:ssä
* Tomonobu Itagakin profiili GiantBombissa
* Valhalla Game Studios International Ltd.
K-popparit demonien jäljillä

**K-popparit demonien jäljillä** () on vuonna 2025 ensi-iltansa saanut yhdysvaltalainen tieotokoneanimoitu musikaalifantasiaelokuva. Sen ovat ohjanneet Maggie Kang ja Chris Appelhans, ja käsikirjoittaneet Danya Jimenez ja Hannah McMechan. Sony Pictures Animationin Netflixille tuottamassa elokuvassa näyttelevät Arden Cho, Ahn Hyo-seop, May Hong, Ji-young Yoo, Yunjin Kim, Daniel Dae Kim, Ken Jeong ja Lee Byung-hun. Elokuva seuraa K-pop-tyttöbändi Huntr/x:ia, joka elää kaksoiselämää demoninmetsästäjinä ja kohtaavat kilpailevan poikabändi, Saja Boysin, jonka jäsenet ovat salaa demoneja.

Elokuva julkaistiin Netflixissä 20. kesäkuuta 2025, kun taas elokuvan sing-along versio sai kahden päivän teatterilevityksen 23.–24. elokuuta 2025. Elokuva sai kehuja animaatiosta, visuaalisesta tyylistä, ääninäyttelystä, käsikirjoituksesta ​​ja musiikista. Monet julkaisut nimesivät sen kulttuuri-ilmiöksi. Siitä tuli Netflixin historian katsotuin alkuperäiselokuva 325 miljoonalla katselukerralla. Elokuvan soundtrack saavutti myös merkittävää menestystä, ja Recording Industry Association of America myönsi sille platinalevyn 8. lokakuuta 2025. Se oli myös ensimmäinen Billboard Hot 100 -listan elokuvasoundtrack, jonka neljä kappaletta oli kymmenen parhaan joukossa.

Elokuva voitti kaksi Oscar-palkintoa vuoden 2026 gaalassa parhaasta animaatioelokuvasta ja laulusta ”Golden”. 
## Rooleissa

Muissa rooleissa: Aino Kämppi, Ella Jaakkola, Emma Louhivuori, Juho Karppinen, Markus Degerman, Julius Nuora, Liisa Ahonen, Mikko Renfors, Pinja Hanski

Suomenkielisen version on ohjannut Mikko Renfors, ja kääntänyt Aksu Palmén.

## Lähteet
Noah Laba

**Noah Laba** (s. 4. elokuuta 2003 Northville, Michigan, Yhdysvallat) on yhdysvaltalainen jääkiekkoilija, joka edustaa NHL-joukkue New York Rangersia. Hän on pelipaikaltaan keskushyökkääjä.

Ennen NHL-uraansa Laba pelasi USHL-joukkue Lincoln Starsissa ja Colorado College -yliopiston joukkueessa. New York Rangers varasi Laban neljännellä kierroksella 111. varausvuorolla .

Laba on pelannut 17 NHL:n runkosarjan ottelua. Näissä otteluissa hän on tehnyt kolme maalia ja kolme syöttöä eli kuusi tehopistettä. Uran tilastot päivitetty 11. marraskuuta 2025.

## Lähteet
Kiekutin metroasema

**Kiekut** on Hampurin metron U1-linjan asema, joka avattiin 17. kesäkuuta 1922. Asemaa käyttää arkisin 900 matkustajaa päivässä, mikä tekee siitä hampurin metron vähiten käytetyn aseman. Aseman suunnitteli saksalainen arkkitehti Eugen Göbel. 

## Historia
Metroasema rakennettiin vuonna 1915. Kun asema rakennettiin, sitä ympäröivä alue oli hyvin harvaan asuttua, joten asemalle rakennettiin vain välttämättömimmät osat, kuten laituri, portaikko ja silta kadulle, kun taas sisäänkäyntirakennusta ei rakennettu heti. Kun aseman raiteet sähköistettiin, länteen kulkenut rata poistettiin eikä sitä ole sen jälkeen uusittu. Rata sähköistettiin vuonna 1921, mutta asema avattiin vasta 17. kesäkuuta 1922.

Vuosina 1954 ja 1994 aseman sisäänkäynti rakennettiin uudelleen.

## Lähteet